CELEX: C2004/168/12
Language: fi
Date: 2004-06-26 00:00:00
Title: Asia T-132/04: André Bonnet'n 2.4.2004 Euroopan yhteisöjen tuomioistuinta vastaan nostama kanne

26.6.2004   
            
            
               FI
            
            
               Euroopan unionin virallinen lehti
            
            
               C 168/7
            
         André Bonnet'n 2.4.2004 Euroopan yhteisöjen tuomioistuinta vastaan nostama kanne
   (Asia T-132/04)
   (2004/C 168/12)
   Oikeudenkäyntikieli: ranska
   André Bonnet, jonka kotipaikka on Saint Pierre de Vassols (Ranska), on nostanut 2.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen tuomioistuinta vastaan. Kantajan edustaja on asianajaja Hervé de Lepineau ja prosessiosoite on Luxemburgissa.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa 11.2.2004 ja 4.3.2004 tehdyt päätökset sekä päätöksen, jolla toinen henkilö on nimitetty virkaan, johon kantaja olisi pitänyt nimittää;
            
         
               —
            
            
               toteaa, että 4.2.2004 tapahtuneen palvelukseen ottamisen on astuttava kokonaan voimaan 1.3.2004 lukien;
            
         
               —
            
            
               velvoittaa Euroopan yhteisöjen tuomioistuimen maksamaan kantajalle 100 000 euroa henkisestä kärsimyksestä sekä 5 000 euroa kuukaudessa 1.3. lukien siihen saakka, kunnes kantaja tosiasiasiallisesti aloittaa tehtävien hoidon;
            
         
               —
            
            
               toissijaisesti, mikäli ensimmäisen oikeusasteen tuomioistuimen päätös on sellainen, ettei kantajan tehtävien hoidon aloittaminen tule sen perusteella väistämättömäksi, velvoittaa Euroopan yhteisöjen tuomioistuimen maksamaan kantajalle 260 000 euroa laillisine korkoineen tämän vaatimuksen esittämisestä lukien;
            
         
               —
            
            
               joka tapauksessa velvoittaa Euroopan yhteisöjen tuomioistuimen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on hakenut tuomiontarkastajan tointa Euroopan yhteisöjen tuomioistuimen presidentin kabinetissa. Kantajan mukaan hänen hakemuksensa oli hyväksytty, mutta riitautettujen päätösten johdosta häntä ei ole nimitetty siihen.
   Kanteensa tueksi kantaja vetoaa siihen, että kabinetin päälliköltä on puuttunut yhteisöjen tuomioistuimen lakimiesavustajien nimityksiä koskeva toimivalta. Kantaja vetoaa lisäksi menettelyn vastaavuuden periaatteen kaltaisten olennaisten menettelymääräysten rikkomiseen, perustelujen puuttumiseen ja puolustautumisoikeuksien loukkaamiseen.
   Kantaja vetoaa myös saavutettujen oikeuksien loukkaamiseen, taannehtivuuskiellon periaatteeseen, oikeusvarmuuden periaatteen sekä yksityiselämän kunnioittamisen periaatteen ja poliittisen neutraalisuuden periaatteen loukkaamiseen. Lopuksi kantaja vetoaa harkintavallan väärinkäyttöön.